Nóg 'n man deur 'metropolisielede' gekaap | Nuus24
Nóg 'n man deur 'metropolisielede' gekaap
Johannesburg – ‘n Man is deur verdagtes gekaap wat voorgegee het dat hulle metropolisielede was, het ‘n polisiewoordvoerder gesê.Dit is die tweede voorval van sy soort in Johannesburg in ‘n week.Supt. Edna Mamonyane sê drie gewapende mans wat in metropolisie-uniforms geklee was, het die man Woensdag naby Midrand in sy Toyota Quantum voorgekeer.Hulle het in ‘n silwer Volkswagen Polo gery.“Hulle het by sy voertuig ingeklim en het saam met hom na Eldorado Park gery, waar hulle hom afgelaai het,” het Mamonyane gesê.‘n Ander man se motor is Maandag op die M1 tussen Marlboro- en Grayston-weg gesteel nadat die beamptes hom afgetrek het.Hulle het sy motor geneem en hom langs die pad gelos. Hy het gevolglik die aandag van ander polisiebeamptes getrek.Die polisie het die groep agternagesit, en hulle het na Alexandra gejaag, waar hulle weggekom het. Die man se motor is steeds soek.“Ons doen ‘n beroep op die publiek... As jy ‘n voertuig het wat jou ‘n geruime tyd volg, probeer om na ‘n polisiestasie te ry as jy dit verdag vind,” het Mamonyane gesê.– Volg Nuus24 op Twitter
Lees meer oor: kapings | diefstal VOLGENDE OP NUUS24X